Publication: Magyar Közlöny
Issue: MK-2000-95 (Year: 2000, Number: 95)
Era: 1990-2004
Section: 1. számú melléklet a 28/2000. (IX. 21.) OM rendelethez
Paragraph Index: 312

9. évfolyam Olvasott szöveg értése – A tanuló legyen képes ismeretlen nyelvtani elemeket nem tartalmazó mondatok elemzésére. – A fenti mondatokból épülő, lehetőleg eredeti vagy eredetiből adaptált latin szöveg szabatos magyar fordítását adni (megadott szavak segítségével). – A tanult nyelvtani (alaktani) és kultúrtörténeti jelenségeket a fenti szövegben felismerni és magyarázni. Íráskészség (beszédkészség) – A tanuló legyen képes ismeretlen latin szöveget helyes (restituált vagy humanista) kiejtéssel felolvasni. – A tanult alaktani jelenségek és szókincs segítségével az aktuális témakörhöz kapcsolódó egyszerű latin mondatok és ezekből épülő rövid szövegek önálló megalkotására. – A tanár által kijelölt klasszikus szövegrészletek és mondások memoriter felidézésére. 2000/95/II. szám Fogalomkörök (nyelvi jelenségek) – Kiejtési szabályok: a restituált és a humanista kiejtés pontos ismerete, egyikük aktív használata. – Alaktani ismeretek: a szavak szótári alakja, az alakok és felhasználási lehetőségeik pontos ismerete; a névszó- és aktív igeragozás (az olvasott szövegek megértéséhez szükséges rendhagyóságokkal), adverbiumképzés és melléknévfokozás – a megfelelő latin terminológia használatával. – Mondattan: mondatrészek, szórend, egyeztetés, mellérendelés. – Szókincs: a tanult szövegek megértéséhez szükséges szavak mellett a tő és sorszámnevek, a római személynévadás, névmások. Témakörök – A latin nyelv helye a világ nyelvei között, az indoeurópai nyelvcsalád, a latin használatának időbeli és térbeli kiterjedése, történetének főbb korszakai. – Az ókori latin és görög kultúra összefüggései és különbözőségei. – A latin nyelv szerepe mai világunkban (a szövegekben előforduló tovább élő szavak, kifejezések kiemelése). – A témakörök és azok sorrendje a továbbiakban a használt tankönyvek függvényében változhatnak. – Főbb görög (római) istenalakok, a hozzájuk kapcsolódó kultuszok, jóslás, jóshelyek. – A trójai mondakör, Róma eredetmondái, a római királyság és köztársaság mondavilága. – Róma és a Római Birodalom földrajza, nevezetességei. – Pannonia és a magyarországi latinság későbbi korszakai. – A fenti témakörökhöz kapcsolódó eredeti klasszikus vagy adaptált szépirodalmi vagy történeti forrásszövegek olvasása.

Source: https://magyarkozlony.hu/hivatalos-lapok/b832d080b157fde7df912d2eb9829b4b3714ead0/dokumentumok/97fb1cc1f33b64f375f4ac2600601d480ba42367/letoltes